- On je bio \u010dovjek kakvog dugo ne\u0107emo vidjeti na ovom svijetu. Bio je gromada, ali opet tako jednostavan, ponizan, srda\u010dan i skroman da su ga svi voljeli - ispri\u010dao je njegov najbolji prijatelj iz djetinjstva Iljo Benkovi\u0107. Dru\u017eili su se vi\u0161e od 40 godina i te\u0161ko mu je zamisliti da ga vi\u0161e nema.

POGLEDAJTE VIDEO:

- To je jedan veliki \u0161ok, on mi je bio najbolji prijatelj 40 godina. Hrvatska scena je izgubila velikog glumca, u skoroj budu\u0107nosti ne\u0107emo imati takvog velikana -\u00a0\u00a0rekao je Benkovi\u0107.

- Zadnji put samo se \u010duli na staru godinu u 18.57 sati, nazvao me da mi \u010destita Novu godinu. Dogodilo se ne\u0161to \u0161to se nije dogodilo otkako smo prijatelji. Htio sam mu uzvratiti \u010destitku, ali on je rekao: Eto to je to i vidimo se' i prekinuo poziv. Na\u017ealost, vidjet \u0107emo se u druga\u010dijim okolnostima - rekao je Benkovi\u0107.

POGLEDAJTE VIDEO:

Ispred njegove ku\u0107e mje\u0161tani su zapalili svije\u0107e i po posljednji put se pozdravili od najomiljenijeg susjeda.

Kako doznajemo od najbli\u017eih prijatelja\u00a0Ive Gregurevi\u0107a, posljednji ispra\u0107aj gluma\u010dkog velikana je u ponedjeljak u 15 sati na Mirogoju u Zagrebu. Sutradan \u0107e sprovod biti u 14 sati u\u00a0njegovom rodnom Ora\u0161ju.\u00a0 \u00a0